РЕГЛАМЕНТ (ЕО) № 781/2007 НА КОМИСИЯТА
oт 3 юли 2007 година
за привеждане в съответствие на Регламент (ЕИО) № 2237/77 относно формуляра на земеделски статистически отчет, използван за определяне на доходите на земеделските стопанства, вследствие на присъединяването на България и Румъния
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за присъединяване на България и Румъния,
като взе предвид Акта за присъединяване на България и Румъния, и по-специално член 56 от него,
като има предвид, че:
(1)
Регламент (ЕИО) № 2237/77 на Комисията (1) определя съдържанието на земеделския статистически отчет, който се използва.
(2)
Земеделският статистически отчет трябва да се приведе в съответствие с оглед на данните относно системата на ДДС вследствие на присъединяването на България и Румъния,
ПРИЕ НАСТОЯЩИЯ РЕГЛАМЕНТ:
Член 1
Точка 107 от приложение II към Регламент (ЕИО) № 2237/77 се заменя с текста на приложението към настоящия регламент.
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент се прилага от 2007 отчетна година, която започва по време на периода между 1 януари и 1 юли 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 3 юли 2007 година.